William John Duane

William John Duane (født 9. mai 1780 i Clonmel i County Tipperary i Irland, død 27. september 1865) var en amerikansk advokat og demokratisk-republikansk politiker kjent som USAs 11. finansminister i perioden mellom 29. mai 1833 og 22. september 1833 under president Andrew Jackson.

Biografi 
Duane ble født i Clonmel i Irland, men emigrerte til USA med sin far William Duane i 1796, hvor de bosatte seg ved Philadelphia i Pennsylvania. Han hjalp hans far med å publisere Philadelphia–avisen Aurora inntil 1806, hvor han ble en innflytelsesrik advokat og tjenestegjorde gjentatte ganger ved Pennsylvania General Assembly. Duane ble regnet som en av de mektigste politikerne i Pennsylvania på denne tiden. 

I 1833 ble han utnevnt til landets neste finansminitser av president Andrew Jackson, men på samme måte som hans forgjenger Louis McLane nektet Duane å fjerne statlig innskudd fra Second Bank of the United States og flytte disse over til statlige banker. Dette førte til konfronteringer mellom Jackson og Duane, hvor sistnevnte ble erstattet av Roger B. Taney allerede i september samme år. Han vendte tilbake til sin advokatpraksis og forsvarte siden sin egen posisjon i sin utgitte bok Narrative and Correspondence Concerning the Removal of the Deposites, and Occurrences Connected Therewith, som kom ut i 1838. William John Duane døde den 27. september 1865.

Referanser

Eksterne lenker 
 
 USTreas.gov – William J. Duane (1833) – Biografien til Duane hos U.S. Department of the Treasury.
 Millercenter.org – William J. Duane (1833) – Biografien til Duane hos Miller Center of Public Affairs.

USAs finansministre
Advokater fra USA
Personer fra USA født i Irland
Personer fra Philadelphia
Personer fra County Tipperary